G-8 će prattiti i desetine hiljada demonstranata
G-8 i ovaj summit su u direktnoj vezi sa dešavanjima koja mi se ne dopadau u svijetu, i ja sam ovdje, zajedno sa mnogim drugim ljudima,
Ivana Kuhar Valer Gergely Lideri najrazvijenijih industrijskih zemalja u svijetu okupiće se na redovnom godišnjem zasijedanju, od 6. do 8. juna u njemačkom odmaralištu Heiligendamm. Medjutim, ovaj mirni, idilični gradić na Baltičkom Moru, priprema se da ugosti i desetine hiljada demonstranata iz cijelog svijeta. Prilog Ivane Kuhar i Valera Gergely-a. Oni su došli ovamo iz cijelog svijeta da bi se čuo i njihov glas. Stotinjak hiljada demonstranata, koliko ih se očekuje, ne predstavljaju neku homogenu cjelinu - njihovi ciljevi su različiti, od smanjenja globalnog siromaštva i AIDS-a, do klimatskih promjena i borbe protiv korupcije u vladama. Premda i njihova godišta, namjere i stanovišta uveliko variraju, izgleda da im je jedna stvar zajednička: S mog stanovišta, G8 i ovaj summit su u direktnoj vezi sa dešavanjima koja mi se ne dopadau u svijetu, i ja sam ovdje, zajedno sa mnogim drugim ljudima, da kažem da mi uopšte nismo zadovoljni onim što se dešava u svijetu, kaže Michael, student političkih nauka iz Njemačke, koji je odlučio da demonstrira ove sedmice, dok glavni svjetski lideri održavaju svoj redovni godišnji susret na vrhu, ovdje u odmaralištu Heiligendamm. Da bi prihvatile ovako veliki broj političkih aktivista koji dolaze izvan ovog područja, grupe dobrovoljaca su uspostavile, kako ih nazivaju, dmonstrantske logore. Podignuti u krugu poluprečnika 25 kilometara od centra gdje će biti održan summit G8 - ovih šest šatorskih gradova trebalo bi da prihvate i do 50 hiljada ljudi ove sedmice. Oni koji dodju, imaće besplatnu hranu i smještaj, ali su, kako je naglašeno, donacije po 5 Eura veoma dobrodošle. Sasha je student prava iz obližnjeg Rostocka, i pomogla je u organizaciji demonstrantskih logora. Dolaze iz cijelog svijeta. Tu su Amerikanci, Nijemci, Holandjani, dolaze iz Francuske, Španije, iz Afrike. To je zaista šaroliko društvo. Postoje i kulturni programi, muzika, teatar i filmovi, političke i sociološke tematske grupe, s druge strane ovo je mjesto gdje ljudi mogu naći malo mira i pripremiti se za naredni dan. Demonstranti ovdje imaju tuševe i sanitarne objekte, čak i igrališta za djecu, barove i kafee i terene za rekreaciju. Hrana je vegetarijanska, ali organizatori naglašavaju da lokalno stanovništvo donosi slatkiše za dobrodošlicu gostima. Unutar ovih logora nema policije. Ali, veliko je prisustvo policije izvan i oko ovih privremenih šatorskih naselja. Glasnogovornik policije iz Rostocka, Axel Folkenberg kaže da je velika većina demonstranata miroljubiva, i da oni samo nastoje da kažu i pokažu šta im se ne dopada u današnjem svijetu. Ali, dodaje, nisu baš svi demonstranti tako benevolentni: FOLKENBERG: Postoji odredjeni broj ljudi spremnih na nasilje. Oni nemaju nikakve veze sa G8, oni uglavnom traže sukob s policijom, kao što su uradili nedavno u Hamburgu i Berlinu i u subotu ovdje u Rostocku. Subotnje demonstracije u Rostocku pretvorile su se u nasilje, kad se oko 2 hiljade demonstranata okrenulo direktno protiv policije. Uhapšeno je 182 ljudi iz 12 zemalja, a 433 policajca su povrijedjena, 30 medju njima teže. Neki demonstriraju iz najdubljeg uvjerenja, neki drugi, opet, na demonstracije gledaju nešto neobaveznije. Ali, u svakom slučaju, Heiligendamm je ovih dana svjetska prestonica demonstranata.